1Kir 13,33-1Kir14,20

33 De ez után az esemény után sem tért meg gonosz útjáról Jeroboám, hanem továbbra is rendelt papokat a nép köréből az áldozóhalmokra, és akinek ez tetszett, azt beiktatta, hogy az áldozóhalmok papja legyen. >>

 34 Ez a dolog volt Jeroboám házának a vétke, emiatt irtották ki a föld színéről és emiatt semmisítették meg.

 1 Abban az időben megbetegedett Abijjá, Jeroboám fia.

 2 Ekkor Jeroboám ezt mondta a feleségének: Készülj fel, öltözz álruhába, hogy ne tudják meg, hogy te vagy Jeroboám felesége. Menj el Silóba, mert ott van Ahijjá próféta, aki megmondta nekem, hogy ennek a népnek a királya leszek. >>

 3 Vigyél magaddal tíz kenyeret és kalácsot, meg egy korsó mézet, úgy menj el hozzá; ő majd megmondja neked, mi történik a fiúval. >>

 4 Jeroboám felesége így is tett: felkészült, elment Silóba, és bement Ahijjá házába. Ahijjá azonban már nem látott, mert az öregség miatt hályog támadt a szemén.

 5 De az Úr ezt mondta Ahijjának: Jeroboám felesége eljön hozzád, hogy kijelentést kérjen tőled beteg fia dolgában. Te majd így meg így beszélj hozzá, ha megérkezik, mert idegennek tetteti magát. >>

 6 Amikor Ahijjá meghallotta az ajtajához érkező asszony lépteinek a neszét, így szólt: Jöjj be, Jeroboám felesége! Miért tetteted magad idegennek? Nehéz küldetésem van hozzád. >>

 7 Menj és mondd meg Jeroboámnak, hogy ezt mondja az Úr, Izráel Istene: Én kiemeltelek a nép közül, és népemnek, Izráelnek a fejedelmévé tettelek. >>

 8 Elszakítottam ezt az országot Dávid házától, és neked adtam. Te azonban nem voltál olyan, mint szolgám, Dávid, aki megtartotta parancsolataimat, és teljes szívből követett engem, és csak azt tette, amit én helyesnek látok. >>

 9 Rosszabbat tettél mindazoknál, akik előtted voltak, mert arra vetemedtél, hogy más isteneket csinálj magadnak: öntött bálványokat az én bosszantásomra, nekem pedig hátat fordítottál. >>

 10 Ezért én veszedelmet hozok Jeroboám házára, és kiirtom Izráelből Jeroboám férfiutódait, apraját-nagyját, és teljesen kisöpröm Jeroboám háza népét úgy, ahogyan a szemetet kisöprik. >>

 11 Aki Jeroboám hozzátartozói közül a városban hal meg, azt a kutyák eszik meg; aki pedig a mezőn hal meg, azt az égi madarak eszik meg, mert így mondta meg az Úr! >>

 12 Te pedig készülj, menj haza, mire belépsz a városba, meghal a gyermek. >>

 13 Egész Izráel elsiratja, és eltemetik. Jeroboám hozzátartozói közül csak őt teszik sírba, mert Jeroboám háza népéből csak benne talált valami jót az Úr, Izráel Istene. >>

 14 Támaszt majd az Úr egy királyt Izráelben, aki kiirtja Jeroboám háza népét egy napon. És még más is következik: >>

 15 Megveri az Úr Izráelt, és ingadozni fog, mint a nád a vízben. Kitépi majd Izráelt ebből a jó földből, amelyet őseiknek adott, és elszórja őket az Eufráteszen túlra, mivel bálványoszlopokat csináltak az Úr bosszantására. >>

 16 És kiszolgáltatja Izráelt a vétkek miatt, amelyeket Jeroboám elkövetett, és amelyekkel Izráelt is vétekbe vitte. >>

 17 Akkor Jeroboám felesége elindult, és hazament Tircába. Amint belépett a ház küszöbén, meghalt a fia. >>

 18 Eltemették őt, és elsiratta egész Izráel az Úr szava szerint, amelyet kijelentett szolgája, Ahijjá próféta által.

 19 Jeroboám egyéb dolgai, hogy hogyan hadakozott és hogyan uralkodott, meg vannak írva Izráel királyainak a történetéről szóló könyvben. >>

 20 Jeroboám uralkodásának az ideje huszonkét esztendő volt. Azután pihenni tért őseihez, és helyette fia, Nádáb lett a király.

**33-34.vers**

Jeroboámmal egy csoda történt. A csoda hevében még a fél királyságát is oda adta volna a prófétának, de az érzelmi csúcspont után visszatért a régi életmódjához. A megtérés nem érzelmi döntés. A csoda nem térít meg, maximum elhisszük, hogy létezik Isten és érzelmileg fel leszünk spannolva, irányba állít bennünket.

*Luk 16,31*

Ha Mózesre és a prófétákra nem hallgatnak, az sem győzi meg őket, ha valaki a halottak közül feltámad.

A megtérésének nem voltak gyümölcsei Jeroboám életében: továbbra is azt csinálta, amit a megszólítás után. Miben állt Jeroboám házának vétke? (elutasított kegyelem).

**1. vers**

A kis herceg, Abijja (Jahve az atyám) megbetegedése.

A bűn és a betegség kapcsolata az ÓSZ-ben a legtöbbször ok-okozat.

Az ÚSZ a test egy Templom. Különbséget kell tenni az idő elmúlása miatt állagromlás és a helytelen életmód, illetve azokból a betegségekből, amikből Isten csodásan meg fog gyógyítani.

**2-3.vers**

Jeroboám feleségét a LXX szerint Ano-nak hívják, Sisák fáraó feleségének a testvére (1Kir12,24 LXX kiegészítés). Biztos nagyon jól öltözött lehetett, mert álruhát kellett felölteni, hogy hétköznapi embernek nézzen ki.

Ahijja próféta (Jahve a barátom) a rabbinikus irodalom szerint 600 éves volt. Korábban ő prófétált Jeroboámnak (1Kir11,29-33), hogy király lesz belőle. Hajlamosak vagyunk csak azokkal beszélni, akik jót mondanak nekünk (2Tim4,3).

Jeroboám „jósként” tekintett Ahijjára. A tarifákról nem tudunk. A LXX szerint a gyerekeinek vitte és szőlő is volt az ajándékok között.

**4-6. vers**

A Szentlélek ajándékainak működése az Ószövetségben. (tudomány beszéde, lelkek megkülnböztetése, prófétálás).

**7-17. vers a BÜNTETÉS**

* Isten emelte ki a népből Jeroboámot, és tette fejedelemmé Izráel felett, elszakítva az országrészt Dávid házától.
* Jeroboám azonban nem lett olyan, mint Dávid, aki teljes szívéből követte az Urat. Rosszabbat tett, mint az elődei, mert öntött bálványisteneket csinált.
* Veszedelmet hoz hát az Úr Jeroboám házára, kipusztítja minden férfitagját, háza népe semmivé lesz.
* Aki hozzátartozói közül a városban hal meg, kutyák eszik meg, aki a mezőn, azt a madarak.
* Jeroboám felesége menjen haza, s mikor belép a városba, meghal a fia. Egész Izráel elsiratja, és eltemetik. Jeroboám hozzátartozói közül csak őt temetik sírba, mert csak benne talált valami jót Izráel Istene.
* Támaszt majd az Úr egy királyt Izráelben, aki kiirtja Jeroboám háza népét.
* Izráel népét is megveri az Úr, kitépi abból a jó földből, amelyet őseiknek adott, és elszórja őket az Eufráteszen túlra, mivel bálványoszlopokat csináltak az Úr bosszantására.
* Kiszolgáltatja Izráelt a vétkek miatt, amelyeket Jeroboám elkövetett, és amelyekkel Izráelt is vétekbe vitte.